Ανάργυροι Φλώρινας

Για συνώνυμο οικισμό στην Ελλάδα δείτε το λήμμα: Ανάργυροι Ιωαννίνων

Οι Ανάργυροι είναι ορεινό χωριό της Δυτικής Μακεδονίας στην Περιφερειακή Ενότητα Φλώρινας.

 Γεωγραφία - Ιστορία 
Οι Ανάργυροι βρίσκονται δυτικά της λίμνης Χειμαδίτιδας σε υψόμετρο 610 μέτρων. Απέχει 18 χλμ. νοτιοδυτικά από το Αμύνταιο και 15 χλμ. βορειοδυτικά από την Πτολεμαΐδα. Στα ανατολικά του χωριού, σε απόσταση περίπου 7 χλμ. είναι ο ΑΗΣ (Ατμοηλεκτρικός Σταθμός) Αμυνταίου και ανάμεσά τους μεγάλο λιγνιτικό ορυχείο το οποίο έχει προκαλέσει μεγάλη υποβάθμιση στο φυσικό και οικιστικό περιβάλλον, με αποτέλεσμα την ανάγκη για μετεγκατάσταση του οικισμού. Στην περιοχή έχουν ανασκαφεί και βρεθεί ευρήματα που φανερώνουν συνεχόμενη κατοίκησή της από τη Μέση Νεολιθική μέχρι και την Ύστερη Εποχή του Χαλκού

Τον Ιούνιο 2017 έγινε πολύ μεγάλη κατολίσθηση στο ορυχείο, που είχε σαν αποτέλεσμα να βυθιστεί ένα μέρος του οικισμού  και να καταστραφούν σπίτια, δρόμοι και υποδομές του. Περίπου 230 κάτοικοι του χωριού μετεγκαταστάθηκαν στον Δήµο Εορδαίας Κοζάνης και σε νέο οικισμό που θα χτιστεί ενώ απομένουν άλλοι 70.

 Διοικητικά 
Ως οικισμός αναφέρεται επίσημα το 1918 στο ΦΕΚ 259Α-29/12/1918 με την παλιά του ονομασία Ρούδνικ να προσαρτάται στην τότε  κοινότητα Ζελενιτσίου. Το 1928 με το ΦΕΚ 156Α - 08/08/1928 μετονομάστηκε σε Ανάργυροι. Σύμφωνα με το σχέδιο Καλλικράτης αποτελεί την τοπική κοινότητα Αναργύρων που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 452 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10556 (σελ. 82 του pdf). Η κοινότητα είναι χαρακτηρισμένη ως αγροτικός ημιορεινός οικισμός, με έκταση 25,636 χμ² (2011).https://www.statistics.gr/2011-census-pop-hous

 Πληθυσμός 
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός1991453200143820114522021357
+Πραγματικός (de facto) ΠΛ 2:950ΠΛΜ 9:7ΈτοςΠληθυσμός196151019713521981406199146120014982011454

 Εξωτερικοί σύνδεσμοι 
 Μετεγκατάσταση του χωριού Ανάργυροι Φλώρινας στο https://www.youtube.com/
 Οι αγέλαστες πέτρες των Ανάργυρων Φλώρινας  από τον ιστότοπο https://apatris.info/ 

 Παραπομπές 

 Πηγές 
 Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου